Dié tatoes verdwyn na ŉ jaarArgieffoto As jy al ooit ŉ tatoe oorweeg het, maar jouself nie wil verbind tot ŉ lewenslange besluit nie, is dié nuwe tatoeëermerk jou antwoord. Ephemeral, wat deur ŉ groep gegradueerdes in New York op die been gebring is, het ŉ spesiale tipe tatoeëer-ink ontwerp wat binne ŉ jaar verdwyn. Ná ŉ jaar begin die tatoe verbleik en jy kan dan besluit om óf weer die oorspronklike ontwerp aan te pas, of bloot daarvan ontslae te raak. Boonop benodig bestaande tatoe-kunstenaars nie gespesialiseerde toerusting om die nuwe ink te gebruik nie. Bestaande tatoeëermerke kan tans slegs deur ŉ pynvolle en duur lasertegniek verwyder word. Brian Heater van TechCrunch verduidelik Ephemeral se ink gebruik kleiner molekules wat deur ŉ spesiale oplossing “uitgespoel” kan word. Die span het in 2015 ŉ entrepreneurskapkompetisie by New York-universiteit gewen en $200 000 ontvang om die ink te ontwikkel. Ephemeral se nuwe ink sal na verwagting van 2017 beskikbaar wees. Besoek Ephemeral se webwerf of Facebook-blad Lees meer: TechCrunch, Gadgette.com, Digital Trends